  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 2-тӥ тулыспалэ Москваысь ВДНХ-ын «Россия» адӟытонын-форумын (0+) Тазалыклэн нуналэз ортчиз. Удмуртилэн стендаз элькунысь усто эм практикаосын, татын поттӥськись эм тӥрлыкен но «Здоровая Удмуртия» ӵектосэн тодматӥзы. Со сярысь улосвыл тӧролэн но кивалтэтлэн пресс-службазы ивортӥз. Куноос ӝог эмъюрттэт сётон машинаосысь тӥрлыкъёсты, электрокардиографъёсты, дефибрилляторъёсты, тыосты шокатӥсь аппаратъёсты, шприцевой дозаторез, тодэтъёсты келяны быгатӥсь пульсоксиметръёсты, дистанционной кардиомониторингъя туала сӧзнэтъёсты, биопсийный пистолетэз адӟизы. Мылкыд карисьёс стендын ик электрокардиограмма лэсьтыны быгатӥзы. Эмчиос-волонтёръёс нырысетӥ юрттэт сётыны дышетӥзы. « Арлы быдэ элькунын 195 сюрс операциос быдэсто, со пӧлын секыт но вылӥ технологиосъя операциос. Ми выль амалъёсты но тӥрлыкез мыло-кыдо уже кутӥськом. Удмуртиын кӧня ке дасо туала эм тӥрлык потто, со быдэс Россиын тодмо. Со техника эмчиослы диспансеризациез ортчытыны но ялан кыстӥськись висисьёсын адямиосты чакланы юртто » Сергей Багин, Удмуртиысь тазалыкез утёнъя министрлэсь ужзэ быдэсъясь Адӟытонлэн одӥгез ӧрез тазалыко улон сямлы сӥземын вал. Соин «Здоровая Удмуртия» ӵектосэз вӧлмытӥсь, дуннелэн куинь полэс чемпионэз, Олимпи шудонъёслэн эстафетаын кык полэс призёрез, биатлонист Иван Черезов тодматӥз. Ӵектос кӧня ке ар ӵоже ини пӧртэм арлыдо адямиосты усьтэм тренировкаосы но бызьылонъёсы люка.  « Физкультураен выремлэн кулэлыкез сярысь вераны но спортэз калык пӧлын вӧлмытыны туж кулэ. Тужгес ик бадӟым ужрадъёсын, кылсярысь, «Лыжня России», кудӥз дасо сюрс адямиосты люка. Ми асьме вылын калыклы, тужгес но нылпиослы, возьматыны кулэ, тазалыко улон сям – со тазалыклэн инъетэз » Иван Черезов, «Здоровая Удмуртия» ӵектосэз вӧлмытӥсь Тодэ вайытом, Удмуртилэн стендэз 75 номеро павильонын интыяськемын. 5-тӥ толсуре 2023-тӥ арын ВДНХ-ын Удмуртилэн нуналэз ортчиз. Тегъёс: Тазалык тӥрлык эмчиос адӟытон Удмуртия Россия  